Document ID: 31986D0073

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Φεβρουαρίου 1986
για τη βελτίωση της αποτελεσματικότητας των διαρθρώσεων της γεωργίας στη Δανία σύμφωνα με τον κανονισμό (ΕΟΚ) αριθ. 797/75 του Συμβουλίου
(Το κείμενο στη δανική γλώσσα είναι το μόνο αυθεντικό)
(86/73/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων της γεωργίας (1), και ιδίως το άρθρο 25 παράγραφος 3,
Εκτιμώντας:
ότι η δανική κυβέρνηση κοινοποίησε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85:
- το νόμο αριθ. 245 της 12ης Μαΐου 1976 σχετικά με τη χορήγηση κρατικής ενίσχυσης για τη φύτευση δένδρων για δημιουργία ανεμοθραυστών
- το νόμο αριθ. 127 της 25ης Μαρτίου 1981 που τροποποιεί το διάταγμα αριθ. 245 σχετικά με τη χορήγηση κρατικής ενίσχυσης για τη φύτευση δένδρων για τη δημιουργία ανεμοθραυστών·
ότι, σύμφωνα με άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, ανάλογα με τη συμφωνία προς τις διατάξεις που αναφέρονται στο άρθρο 20 του προαναφερθέντος κανονισμού και λαμβανομένων υπόψη των στόχων αυτού, καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι της χρηματοδοτικής συμμετοχής της Κοινότητας·
ότι τα μέτρα που προβλέπονται στις διατάξεις που ανακοινώθηκαν ανταποκρίνονται στους στόχους του άρθρου 20 του κανονισμού (ΕΟΚ) αριθ. 797/85·
ότι ζητήθηκε η γνώμη της Επιτροπής του ΕΓΤΠΕ για τα δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο νόμος αριθ. 245 της 12ης Μαΐου 1976 σχετικά με τη χορήγηση ενίσχυσης για τη φύτευση δένδρων για τη δημιουργία ανεμοθραυστών και ο νόμος αριθ. 127 της 25ης Μαρτίου 1981 που τροποποιεί το νόμο σχετικά με τη χορήγηση ενίσχυσης για τη δημιουργία ανεμοφρακτών, που κοινοποιήθηκε από τη δανική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, πληροί τους όρους για χρηματοδοτική συμμετοχή της Κοινότητας.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 20 Φεβρουαρίου 1986.

Labels: 18
19
6